Course: L'Educació Visual i Plàstica i la superació dels estereotips/ 2n d'ESO

ELS INDICADORS VISUALS DE PROFUNDITAT I VOLUM

A continuació et proposem una passejada per la interessantísima pàgina creada per Josep Bertran Guasp.
Els altres documents t'ajudaran a entendre com fer un dibuix en perspectiva.

LA REPRESENTACIÓ OBJECTIVA DE L'ESPAI I EL VOLUM. EL SISTEMA DE REPRESENTACIÓ AXONOMÈTRICA (les isometries)

Existeixen diferents sistemes que permeten fer una representació objectiva de les formes tridimensionals.

En aquest curs ens plantegem que entenguis com fer una perspectiva axonomètrica isomètrica, com representar la forma i la mesura de cossos tridimensionals amb aquest tipus de perspectiva i més endavant com obtenir les vistes dièdriques de les mateixes.

Per tal de poder aconseguir-ho és molt important que et fixis en les diferents fases del procés de construcció, que entenguis el perquè de les mateixes i que vagis aconseguint el màxim de destresa possible en la utilització dels escaires per dibuixar paral·leles a qualsevol direcció donada i perpendiculars. També és important que t'esforcis per mesurar i dibuixar amb precisió amb els diferents estris de dibuix tècnic regles, escaires, compàs, llapis 2H i 2B .

Quan fem croquis no oblidis diferenciar correctament els traçats i cuidar els acabats, proporcions i angles el més acuradament possible...això sí, sense l'ajut de cap dels estris de precisió. Tranquilitza't si no n'estàs gaire satisfet o satisfeta al principi, tot és qüestió de pràctica i interès. És fonamental però que en tinguis cura.

Ara anirem realitzant a la classe els exercicis que et proposem a continuació.

Presta molta atenció a què has de fer, com ho has de fer i per què ho has de fer.

No dubtis a consultar els teus dubtes a la professora. Mira de formular-los el més clarament possible.

DE LA REPRESENTACIÓ AXONOMÈTRICA A L'OBTENCIÓ DE LES VISTES DIÈDRIQUES

Tot seguit et facilitem un seguit de recursos i exercicis que et facilitaran la comprensió sobre com s'obtenen les vistes dièdriques d'un cos tridimensional a partir de la seva representació axonomètrica. Aquest procès és comú a les diferents fases de projectació en el món del disseny industrial i l'arquitectura.
És normal que inicialment et costi potser una mica d'entendre ja que es tracta d'una forma analítica de representar les tres dimensions força allunyada de la manera habitual que tenim de veure-la.
Presta especial atenció als dos recursos que et facilitem i fes amb cura els exercicis. Inicialment els anirem fent i explicant a la pissarra per facilitar-te la comprensió però recorda que l'objectiu és que arribis a entendre-ho i fer-ho de manera autònoma.