Course: L'Educació Visual i Plàstica i la superació dels estereotips/ 2n d'ESO

LA REPRESENTACIÓ DEL VOLUM I EL CLAROBSCUR

Entre els indicadors visuals de profunditat i volum trobem el clarobscur. Aquest consisteix en la reproducció de les zones de llum i ombra tant pròpia com projectada que es produeixen sobre els cossos tridimensionals en incidir la llum sobre aquests.

Cal fer notar que les representacions esterotipades rarament es plantegen representar el clarobscur.

La nostra percepció pràctica no presta atenció a les ombres derivades de la il·luminació, ans bé tendeix a invisibilitzar-les. Cal fer un esforç conscient d'observació per tal de captar els contrastos entre llums i ombres i els valors d'il·luminació intermitjos. Curiosament si entrelluquem els ulls apreciem millor els valors d'il·luminació
Les tècniques per representar el clarobscur són diverses en funció del tipus de tècnica i materials que s'utilitzin per a crear l'imatge.

En el Directori següent trobaràs els arxius per fer l'EXERCICI 3 (imprimeix els documents 4 i 5 en tamany DINA4 per a fer l'exercici).
Per a fer l'EXERCICI 4, imprimeix el model del document 6. Per fer-ne la reproducció dels contorns cal que utilitzis la tècnica de les xarxes semblants utilitzada en l'exercici 2.

EL DIBUIX CIENTÍFIC

En els exercicis anteriors t'hem proporcionat un parell de models perquè puguis practicar algunes de les tècniques gràfiques que s'utilitzen per a la il·lustració científica.
Ara et proposem reproduir el model el més fidelment possible aplicant tècniques que ja has après en exercicis anteriors:

- Utilització d'una xarxa quadriculada per reproduir els contorns d'un dibuix o imatge. (L'havies utilitzat per reproduir la teva imatge a partir d'una fotografia com a base lineal per a confeccionar el cal·ligrama amb el teu autoretrat)
- Utilització de textures gràfiques per a la representació del volum mitjançant el clarobscur si s'escau. La línia com a element definidor de contorns i textures.
- No oblidis mai quina és la finalitat comunicativa del dibuix científic: anàlisi, estudi i transmissió d'informacions rellevants per a la seva identificació o comprensió de processos.
- La utilització descriptiva del color.contorns i textures